
                                         Anexa 1 la HCL nr.9 din 31.03.2022
Regulamentul de gospodărire a Comunei Ardusat
CAPITOLUL I

Dispoziții generale
Asigurarea și păstrarea curăteniei și ordinii pe întreg teritoriul comunei Ardusat, buna gospodărire și înfrumusețare cât și respectarea normelor de igienă și de mediu, constituie o obligație fundamentală a autorităților administrației publice locale, a instituțiilor publice, agenților economici și a altor persoane juridice precum și a cetățenilor.

În conformitate cu prevederile O.U.G. nr.21/2002 privind gospodărirea localitătilor urbane și rurale, autoritățile și instituțiile publice persoanele fizice și juridice au obligația să efectueze lucrările de întreținere și curățenie a clădirilor și terenurilor aflate în proprietatea sau în folosința lor, a anexelor acestora, a incintelor, împrejmuirilor, precum și a oricăror alte spații utilizate de acestea. De asemenea, persoanele fizice și juridice au obligația să asigure îngrijirea clădirilor și a terenurilor aflate în proprietatea sau în folosința lor, a anexelor gospodărești, curților, împrejmuirilor și să păstreze ordinea și curățenia pe străzi, drumuri, în piețe, parcuri și grădini, în celelalte locuri publice, precum și în mijloacele de transport în comun, unde este cazul.

În îndeplinirea atributiilor ce le revin consiliilor locale și primarii au obligatia să asigure in conditiile legii in cadrul localitătii măsuri ce se impun, precum:

- păstrarea curăteniei, salubrizarea și igienizarea localitătii, conservarea și protectia mediului, intretinerea spatiilor verzi, a parcurilor și a terenurilor, intretinerea drumurilor;

- apărarea impotriva inundatiilor și oricăror altor fenomene hidrometeorologice periculoase;

- protectia impotriva oricăror forme de poluare și de modificare a caracteristicilor resurselor de apă, a malurilor și albiilor acestora; conservarea și protejarea ecosistemelor acvatice;

- gospodărirea durabilă a apei și repartitia ratională și echilibrată a acestei resurse cu mentinerea și cu ameliorarea calitătii;

- prevenirea poluării accidentale a mediului și a resurselor și cursurilor de apă, prin depozitarea

necontrolată a deșeurilor de către agentii economici sau de către cetăteni;

- repararea și intretinerea drumurilor comunale, străzilor din localități, podurilor, podetelor, curătarea și amenajarea șanturilor, modernizarea drumurilor existente;

- înfrumusetarea și protejarea peisajului, mentinerea curăteniei stradale;

Potrivit prevederilor art. 70 din O.U.G. nr. 195/2005 privind protectia mediului, cu modificările și completările ulterioare: „Pentru asigurarea unui mediu de viață sănătos, autoritățile administrației publice locale, precum si, după caz, persoanele fizice si juridice au urmatoarele obligatii:

- să îmbunatațească microclimatul localitatilor, prin amenajarea si intretinerea izvoarelor si a luciilor de apa din interiorul si din zonele limitrofe acestora, sa înfrumusețeze și să protejeze peisajul, să mențină curățenia stradală;

- să prevadă, la elaborarea planurilor de urbanism si amenajarea teritoriului, măsuri de menținere și ameliorare a fondului peisagistic natural și antropic al fiecarei zone și localităti, condiții de refacere peisagistică și ecologică a zonelor deteriorate, măsuri de protecție sanitară a captărilor de apă potabilă și lucrări de apărare împotriva inundațiilor;

- să respecte prevederile din planurile de urbanism și amenajarea teritoriului privind amplasarea obiectivelor industriale, a căilor și mijloacelor de transport, a rețelelor de canalizare, a stațiilor de epurare, a depozitelor de deșeuri menajere, stradale și industriale și a altor obiective și activități, fără a prejudicia ambientul, spațiile de odihnă, tratament și recreere, starea de sănătate și de confort a populației;

- să informeze publicul asupra riscurilor generate de funcționarea sau existenta obiectivelor cu risc pentru sănătatea populației și mediu;
- să respecte regimul de protecție specială a zonelor de interes turistic și de agrement, a monumentelor istorice, a ariilor protejate și a monumentelor naturii. Sunt interzise amplasarea de obiective și desfasurarea unor activitati cu efecte dăunatoare în perimetrul și în zonele de protecție a acestora;

- să adopte elemente arhitecturale adecvate, sa optimizeze densitatea de locuire, concomitent cu mentinerea, intretinerea si dezvoltarea spatiilor verzi, a parcurilor, a amenajamentelor peisagistice cu funcție ecologică, estetică și recreativă, în conformitate cu planurile de urbanism și amenajarea teritoriului;

- să reglementeze, inclusiv prin interzicerea temporara sau permanenta, accesul anumitor tipuri de autovehicule sau desfășurarea unor activități generatoare de disconfort pentru populație în anumite zone ale localităților, cu predominanță în spațiile destinate locuințelor, în zonele destinate tratamentului, odihnei, recreerii și agrementului;

- să nu degradeze mediul natural sau amenajat, prin depozitări necontrolate de deșeuri de orice fel;

- să adopte masuri obligatorii, pentru persoanele fizice si juridice, cu privire la intretinerea si infrumusetarea, dupa caz, a cladirilor, curtilor si imprejurimilor acestora, a spatiilor verzi din curti si dintre cladiri, a arborilor si arbustilor decorativi;

- să initieze, pe plan local, proiecte de înființare/ amenajare, de intretinere si dezvoltare a canalizarii.” În conformitate cu prevederile art. 59 alin. (1) și alin. (2) din Legea nr. 211/2011 privind regimul deseurilor, la nivel de comune, autoritatile administratiei publice locale au urmatoarele obligatii:

- asigura implementarea la nivel local a obligatiilor privind gestionarea deseurilor asumate prin Tratatul de aderare a Romaniei la Uniunea Europeana;

- urmaresc si asigura indeplinirea prevederilor din Planului Județean de Gestionare a Deșeurilor ;

- elaboreaza strategii si programe proprii pentru gestionarea deseurilor;

- hotarasc asocierea sau cooperarea cu alte autoritati ale administratiei publice lócale, cu persoane juridice romane sau straine, cu organizatii neguvemamentale si cu alti parteneri sociali pentru realizarea unor lucrari de interes public privind gestiunea deseurilor, in conditiile prevazute de lege;

- asigura si raspund pentru colectarea separata, transportul, neutralizarea, valorificarea si eliminarea finala a deseurilor, inclusiv a deseurilor menajere periculoase, potrivit prevederilor legale in vigoare;

- asigura spatiile necesare pentru colectarea separata a deseurilor, dotarea acestora cu containere specifice fiecarui tip de deseu, precum si functionalitatea acestora;

- asigura informarea prin mijloace adecvate a locuitorilor asupra sistemului de gestionare a deseurilor din cadrul localitatilor;

- actioneaza pentru refacerea si protectia mediului;

- asigura si raspund pentru monitorizarea activitatilor legate de gestionarea deseurilor rezultate din activitatea medicala;

Autoritatile administratiei publice locale a unitatilor administrativ teritoriale aproba, prin hotarari ale consiliului local, masurile necesare pentru interzicerea abandonarii, aruncarii sau gestionarii necontrolate a deseurilor.

Primăria Comunei Ardusat va derula o serie de actiuni și măsuri de gospodărire, intretinere și infrumusetare pe plan local, după cum urmează:

- intretinerea locuintelor, a anexelor gospodărești, curătirea, intretinerea și imprejmuirea acestora precum și a spatiilor comerciale in care iși desfășoară activitatea - răspund cetătenii și agentii economici;

- curătirea permanentă a spatiilor verzi - răspunde – viceprimarul;

- luarea măsurilor corespunzătoare pentru conservarea și protectia mediului în incinta școlilor și institutiilor publice și oriunde este necesar - la institutiile publice și pe domeniul public și privat al comunei aceste lucrări se vor executa cu muncitorii instituției, beneficiarii de ajutor social conform Legii 416/2001personalul muncitor din cadrul școlii gimnaziale;

- răspunde viceprimarul, administrația școlară și persoana responsabilă cu asistența socială - termen permanent;

- lucrări de pietruire și intretinere a drumurilor comunale și străzilor, lucrări de dezăpezire a drumurilor comunale și a străzilor, interzicerea depozitării de deșeuri prin amplasarea de plăcute informative- răspunde viceprimarul;

- respectarea prevederilor legale și a documentatiilor de amenajare a teritoriului și urbanism aprobate precum și a normelor privind executarea și finalizarea constructiilor incepute –viceprimar și responsabil urbanism;

- sanctionarea contraventională a agentilor economiciși a persoanelor fizice care nu respectă prevederile prezentei hotărâri pentru măsurile de protectie a mediului și de gospodărire a localitătii

- răspunde primarul, viceprimarul sau persoanele imputemicite de acesta, polițist local.
CAP.II STABILIREA DE OBIECTIVE
Consiliul local îsi stabilește ca și obiective buna gospodărire, intretinere, curătenie și infrumusetare a localitătii care să fie realizate prin :

- obligativitatea intretinerii și curătenia locuintelor detinute in proprietate sau cu chirie, a anexelor gospodărești, a curtilor și imprejmuirilor acestora;

- interzicearea depozitării de balast, deșeuri menajere, material lemnos, a utilajelor agricole pe domeniul public;

- realizarea împrejmuirilor la frontul străzii;

- evitarea eventualelor sustrageri sau distrugeri a indicatoarelor rutiere -toaletarea pomilor, văruirea acestora, întreținerea, reparația și văruirea podețelor;

- mentinerea curăteniei pe trotuare, pe partea carosabilă a drumului, pe portiunea din dreptul gospodăriei, a locurilor de parcare , curătarea și intretinerea permanentă a terenurilor aflate in proprietate, a șanturilor, rigolelor și podetelor aferente;

- interzicerea lăsării animalelor nesupravegheate pe drumurile publice de pe raza intregii comune.
CAPITOLUL III
Obligatii și responsabilităti
Asigurarea și păstrarea curăteniei și ordinii pe teritoriul comunei Ardusat, buna gospodărire și respectarea normelor de igienă constituie o obligatie fundamentala pentru toate persoanele fizice și agentii economici care trăiesc și desfașoară activitatea in comuna Ardusat.

A. Obligații ale institutiilor publice, agentilor economici și a altor persoane juridice:

a) sa întreţină în stare corespunzătoare imobilele în care îşi desfăşoară activitatea, prin efectuarea lucrărilor de reparaţii, amenajări şi a altor lucrări specifice;

b) sa asigure repararea, spalarea geamurilor şi a vitrinelor, înlocuirea celor sparte, întreţinerea firmelor şi a fatadelor imobilelor în care îşi desfăşoară activitatea, inclusiv spalarea, curăţarea şi zugravirea periodică a acestora;

c) sa asigure curăţenia la locurile de depozitare a materialelor în curţile interioare şi pe celelalte terenuri pe care le deţin, precum şi pe căile de acces;

d) sa asigure igiena în imobilele şi incintele deţinute sub orice forma, prin activităţi de curăţare;

e) sa efectueze şi sa menţină curăţenia trotuarelor, a partii carosabile a șanțului, a străzii sau a drumului, a locurilor de parcare pe care le folosesc şi sa îndepărteze zăpada şi gheaţa de pe trotuarele din dreptul imobilelor şi incintelor în care îşi desfăşoară activitatea;
f) sa respecte măsurile stabilite de consiliul local pentru asigurarea igienei publice şi curăţeniei în localităţi;

g) sa asigure curăţarea mijloacelor de transport şi a utilajelor la intrarea acestora pe drumurile publice.

h) sa depoziteze corespunzător reziduurile menajere, industriale, agricole, precum şi materialele refolosibile astfel: depozitarea reziduurilor menajere și a materialelor refolosibile doar la pubelele/sacii ,distribuite/distribuiți, iar resturile vegetale și gunoiul de grajd doar la platformele de gunoi autorizate, amplasate pe terenurile proprietatea fiecărui agricultor/asocieri ale acestora în scopul folosirii ca îngrășământ natural.

e) să nu abandoneze pe domeniul public sau privat al comunei Ardusat, autoturisme, utilaje, tonete, chioșcuri, alte construcții metalice, aparatură de orice fel.

f) decolmatarea de șanturi acolo unde nu se realizează scurgerea apei, inlăturarea vegetatiei care impiedică scurgerea apei;
g)toaletarea pomilor de lângă aliniamentul drumurilor;
h) să nu ocupe domeniului public prin stationarea mașinilor, tractoarelor și a altor utilaje folosite in agricultură sau in constructii;

i) cosirea periodică a spațiului înierbat existent între arteră de circulație și limita proprietății.
B. Obligații ale cetătenilor comunei în activitatea de gospodărire și înfrumusețare a comunei Ardusat:
a) întreţinerea şi curăţenia locuinţelor pe care le deţin în proprietate sau cu chirie, a anexelor gospodăreşti, a curţilor şi imprejmuirilor acestora;

b) curăţarea fatadelor locuinţelor şi a altor construcţii amplasate la frontul străzii, tencuirea şi zugravirea periodică a acestora, potrivit masurilor stabilite de de consiile locale;
c) finalizarea construcţiilor începute, pe baza autorizaţiilor eliberate de primar, în condiţiile şi în termenele stabilite de acestea;

d) repararea şi întreţinerea instalaţiilor aferente imobilelor;

e) menţinerea curăţeniei pe trotuare, pe partea carosabilă a străzii sau a drumului, pe porţiunea din dreptul gospodăriei şi a locurilor de parcare pe care le folosesc;

f) îndepărtarea zapezii şi a ghetii de pe trotuarele din dreptul imobilelor în care locuiesc sau pe care le folosesc în alte scopuri;

g) păstrarea curăţeniei pe arterele de circulaţie şi în locurile publice;

h) sa depoziteze corespunzător deșeuri menajere, agricole, precum şi materialele refolosibile astfel: depozitarea deșeurilor menajere și a materialelor refolosibile doar la pubelele/sacii distribuite/distribuiți populației, iar resturile vegetale și gunoiul de grajd doar la platformele de gunoi autorizate, amplasate pe terenurile proprietatea fiecărui agricultor /asocieri ale acestora în scopul folosirii ca îngrășământ natural.

i) să amenajeze și să întrețină în stare de igienă surse de apă deținute;

j) curăţarea mijloacelor de transport la intrarea acestora pe drumurile publice.

k) curăţarea şi întreţinerea şanţurilor, rigolelor şi podetelor aferente proprietăţii.

l) să nu abandoneze pe domeniul public sau privat al comunei Ardusat, autoturisme, utilaje, tonete, chioșcuri, alte construcții metalice, aparatură de orice fel;

m) decolmatarea de șanturi acolo unde nu se realizează scurgerea apei, inlăturarea vegetatiei care impiedică scurgerea apei;

n) toaletarea pomilor de lângă aliniamentul drumurilor;
o) imprejmuirea terenului la frontul străzii ;

p) să nu ocupe domeniului public prin stationarea mașinilor, tractoarelor și a altor utilaje folosite in agricultură sau in constructii;

q) să cosească periodic spațiul înierbat existent între artera de circulație și limita proprietății.

r) să nu efectueze reparații, să nu curețe sau spele vehiculele pe drumurile publice, parcările publice, platformele situate în faţa garajelor sau în zonele şi spaţiile verzi.

s) să nu arunce gunoi/deșeuri alimentare sau ambalaje în natură și să curețe locul în care s-a desfășurat activitatea de picnic sau campare;
t) aprinderea focului în zonele de picnic sau campare să se facă doar în locurile special amenajate să fie supravegheat pe toată durata de ardere și stins la plecare astfel încât să nu existe pericolul izbucnirii unui incendiu;
u) sa supravegheze animalele domestice avute in proprietate, astfel incat acestea sa nu tulbure circulatia pe drumurile publice si comunale, sa tulbure proprietatea vecinilor si care pot pune in pericol integritatea corporala a persoanelor.
o) sa asigure incarcarea, fixarea incarcaturii si etansarea corespunzatoare a vehiculelor care efectueaza transportul diverselor materiale, pentru a preintampina imprastierea si/sau caderea acestora in timpul transportului si murdarirea sau degradarea drumurilor publice.

v) obligația de a nu distruge şi deteriora prin lovire sau incendiere, exteriorul/interiorul cladirilor aflate in domeniul public si privat al comunei Ardusat, monumentele, spatiile verzi, terenurilor de sport, foisoarele, containerele, europubelele, băncile, indicatoarele de circulaţie, panourile de afişaj, stațiile de călători și orice bunuri amplasate pe domeniul public sau privat al Comunei Ardusat ( Persoana contravenientă va fi obligată la repararea integrală a prejudiciului cauzat;)
w) obligatia de a nu folosiri orice tip de vehicul cu turarea excesiva a motoarelor acestora si efectuarea de manevre prin derapaje, intoarceri bruste pe loc, accelerari si/sau franari bruste, executate pe raza comunei Ardusat, efectuate in scop de divertisment si care pot pune in pericol integritatea corporala a persoanelor, integritatea bunurilor sau de natura sa tulbure ordinea si linistea publica.
Cap IV. Răspunderi și contravenții:
1. Pentru nerespectarea obligațiilor prevăzute în cap.III lit.A se sanctionează cu amendă după cum urmează:

a) de la 300 lei la 2.500 lei pentru faptele prevăzute la lit.a), d), f), g), i);

b) de la 500 lei la 1.500 lei pentru faptele prevăzute lit.e), ;

c) de la 300 lei la 700 lei pentru faptele prevăzute la pct. h),j),
2. Pentru nerespectarea obligațiilor prevăzute în cap.III lit.B, se sanctionează cu amendă după cum urmează:

a) de la 500 lei la 1.500 lei pentru faptele prevăzute lit.h),v);
b) de la 300 lei la 1.500 lei pentru faptele prevăzute lit.a) -f), l), m), o), p), r), s) și t);

c) de la 200 lei la 500 lei pentru faptele prevăzute la lit.n), k),u),o),w);
d) de la 100 lei la 500 lei pentru faptele prevătute lit.g),i),j), q)

3. Sumele provenite din amenzile aplicate persoanelor juridice și persoanelor fizice in conformitate cu legislația in vigoare, de autoritătile administratiei publice locale, se fac venit la bugetul local.

4. În caz de nerespectare a prevederilor prezentei hotărâri, instituțiile publice, agenții economici, alte persoane juridice și cetățenii comunei Ardusat vor primi, pentru prima abatere, avertismente scrise în vederea îndeplinirii obligațiilor ce le revin. Dacă în termen de 10 zile lucrătoare nu sunt duse la îndeplinire obligațiile pentru care au fost avertizați, sau pentru abateri repetate, se va proceda imediat la aplicarea amenzilor.

5. Contravenientul poate achita, în termen de cel mult 15 zile de la data înmânării sau comunicării procesului-verbal, jumătate din minimul amenzii prevăzute de actul normativ, agentul constatator făcând menţiune despre această posibilitate în procesul-verbal.

6. Împotriva procesului verbal de constatare a contravenției și de aplicare a sancțiunii se poate face plângere în termen de 15 zile de la înmânare la Judecătoria Baia Mare.

7. Prevederile prezentei hotărâri se completează cu prevederile O.G. nr.2/2001 privind regimul juridic al contravențiilor cu modificările și completările ulterioare.

8. Modelul procesului verbal de constatare a contravențiilor este cel prevăzut în anexa nr.2 care face parte integrantă din prezenta hotărâre .

9. Contraventiile prevăzute la lit.A-B se constată și se aplică de către primarul comunei Ardusat sau persoanele împuternicite în acest sens .

